Virungas nacionālais parks

Virungas nacionālais parks (franču: Parc National des Virunga), iepriekšējais nosaukums — Alberta nacionālais parks, ir ap 7900 km2 liels nacionālais parks Kongo Demokrātiskās Republikas austrumos. Stiepjas no Virungas kalniem dienvidos līdz Ruvenzori kalniem ziemeļos. 1925. gadā parku dibināja Beļģijas karalis Alberts I, šis ir pirmais Āfrikā dibinātais nacionālais parks. Laikapstākļi, biotopi, augstums virs jūras līmeņa nacionālajā parkā ļoti atšķiras. Piemēram, parka robežās esošajā Edvarda ezerā ikgadējais nokrišņu daudzums sasniedz aptuveni 500 mm, mazāk nekā 75 km attālumā esošajā Ruvenzori kalnu rietumu nogāzē nokrišņu daudzums sasniedz vairāk nekā 3000 mm. Daži no Ruvenzori kalniem parasti ir sniegoti, augstā līmenī sastopami arī glečeri. Parkā sastopamas arī savannas, kūdras purvi, purvi, lavas līdzenumi, dažāda veida meži (tai skaitā tropiskie lietus meži un bambusa meži). Parkā dzīvo ziloņi, kuru skaits samazinājās 20. gadsimta beigās, lauvas, kuru skaits ir palielinājies, nīlzirgi, gorillas, okapi, antilopes, pelikāni. Parka dibināšanas brīdī cilvēku skaits tajā bija niecīgs, tomēr 20. gadsimta beigās tas ievērojami pieauga. 1979. gadā Virungas nacionālais parks tika iekļauts UNESCO Pasaules mantojuma sarakstā. 1994. gadā tas tika iekļauts apdraudēto pasaules mantojuma objektu sarakstā pieaugošā pastāvīgo apmetņu un liela skaita bēgļu no kaimiņvalsts Ruandas pieauguma dēļ. Ārējās saites Vikikrātuvē par šo tēmu ir pieejami multivides faili. Skatīt: Virungas nacionālais parks. Encyclopædia Britannica ieraksts (angliski) «Virunga National Park». UNESCO World Heritage Centre. UNESCO. Skatīts: 2016. gada 22. janvāris. BirdLife International. «Important Bird Areas factsheet: Virunga National Park». «Visit Virunga National Park». Arhivēts no oriģināla, laiks: 2020. gada 6. oktobrī. Skatīts: 2024. gada 4. novembrī. «Interview With Emmanuel de Merode, Director of Virunga National Park – National Geographic Blog». blog.nationalgeographic.org. May 2017. Arhivēts no oriģināla, laiks: 2017. gada 22. decembris. Skatīts: 2017-12-21. «Inside the Fight to Save a Dangerous Park». National Geographic Magazine 230 (1). July 2016. Arhivēts no oriģināla, laiks: 2016. gada 18. jūnijs. Skatīts: 2017-09-11.